
[bookmark: Overskrift1]Høring over udkast til bekendtgørelse om ikrafttræden for Grønland af kapitel 9 a og visse andre bestemmelser i lov om luftfart
By-, Land- og Transportministeriet sender hermed udkast til bekendtgørelse om ikrafttræden for Grønland af kapitel 9 a og visse andre bestemmelser i lov om luftfart i høring. 
Det følger af § 3, stk. 2, i anordning nr. 1268 af 28. november 2017 om ikrafttræden for Grønland af ændringslov til lov om luftfart, at transportministeren fastsætter tidspunktet for ikrafttræden af anordningens § 1, nr. 28, 41 og 43, og at ministeren herunder kan bestemme, at forskellige dele af disse numre træder i kraft på forskellige tidspunkter.
Anordningens § 1, nr. 28, 41 og 43, indsætter et kapitel 9 a om regulering af droner og dertil hørende straffebestemmelser i lov om luftfart, som den gælder for Grønland. 
Med udkast til bekendtgørelse om ikrafttræden for Grønland af kapitel 9 a og visse andre bestemmelser i lov om luftfart lægges der op til en ikrafttræden af disse bestemmelser den 1. januar 2027. 
By-, Land- og Transportministeriet gør i den forbindelse opmærksom på, at Grønlands Selvstyre i foråret 2027 forventes at behandle to forslag om blandt andet en række ændringer af dronereglerne, som de blev vedtaget ved anordning nr. 1268 af 28. november 2017. Der henvises til https://naalakkersuisut.gl/Hoeringer for yderligere information herom. Det bemærkes, at gennemførslen af disse anordninger forudsætter, at denne ikrafttrædelsesbekendtgørelse samtidig træder i kraft.
Høringsmaterialet vil blive gjort tilgængeligt på www.høringsportalen.dk. 
By-, Land- og Transportministeriet skal venligst bede om eventuelle bemærkninger senest den 20. november 2026. 
Bemærkninger sendes til trm@trm.dk og clen@trm.dk med angivelse af sagsnummer 2024-5207 i emnefeltet.
Spørgsmål til høringen kan rettes til Clara Oksfeldt Enevoldsen på clen@trm.dk eller 29 67 53 36.

